BBIK บวก 5% “ออลไทม์ไฮ” จับตากำไร Q3 โตต่อ ดันทั้งปีทะลุ 126 ลบ.
BBIK บวก 5% “ออลไทม์ไฮ” จับตากำไรไตรมาส 3/65 โตต่อ ดันทั้งปีนี้ทะลุ 126 ลบ. โบรกแนะซื้อเป้า 106 บาท
BBIK บวก 5% “ออลไทม์ไฮ” จับตากำไร Q3/65 โตต่อ ดันทั้งปีนี้ทะลุ 126 ลบ. โบรกแนะซื้อเป้า 106 บาท
22 ส.ค. 2565

ผู้สื่อข่าวรายงานว่า วันนี้ (18 ส.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา  11:36 น. อยู่ที่ระดับ 90.25 บาท บวก 4.50 บาท หรือ 5.25% สูงสุดที่ระดับ 90.75 บาท ต่ำสุดที่ระดับ 85.00 บาท ด้วยมูลค่าการซื้อขาย 79.27 ล้านบาท ราคาหุ้นสูงสุดตั้งแต่เข้าตลาดเมื่อวันที่ 16 ก.ย.64

บริษัทหลักทรัพย์โนมูระ พัฒนสิน จำกัด (มหาชน) ระบุในบทวิเคราะห์ว่า เบื้องต้นประเมินกำไรไตรมาส 3/65 โตสูงจากงวดเดียวกันของปีก่อนต่อเนื่อง และคาดกำไรปี 65 โตสูง 90% จากงวดเดียวกันของปีก่อน อยู่ที่ 126 ล้านบาท จากรายได้ที่เติบโตสูงตาม Backlog ที่เพิ่มขึ้นอย่างต่อเนื่อง (ล่าสุด backlog secure รายได้จนถึงกลางปี 65 แล้ว)
โดยประเมินกำไรปี 65-68 เติบโตสูงต่อเนื่องเฉลี่ย 36% CAGR ต่อปีตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงเตรียมรุกสู่ธุรกิจใหม่อย่าง cybersecurity และ blockchain แนะนำราคาเป้าหมาย 106 บาท